Liikenne- ja viestintäministeriö

ESITTELYLUPAPYYNTÖ

Oikeusministeriössä on valmisteltu oheinen luonnos hallituksen esitykseksi esitutkinta- ja pakkokeinolainsäädännön uudistamiseksi. Luonnos perustuu oikeusministeriön ja sisäasiainministeriön asettamien toimikunnan (oikeusministeriön komiteanmietintö 2009:2) ja ohjausryhmän työhön. Luonnoksessa on runsaasti pääosin teknisluonteisia liitelakeja.
 
Oikeusministeriö pyytää kunnioittavasti, että luonnokseen sisältyvät liikenne- ja viestintäministeriön toimialaan kuuluvat ehdotukset sähköisen viestinnän tietosuojalain (516/2004) muuttamisesta (lakiehdotus 51), viestintämarkkinalain (393/2003) 95 §:n muuttamisesta (lakiehdotus 53), radiotaajuuksista ja telelaitteista annetun lain (1015/2001) 35 §:n muuttamisesta (lakiehdotus 54), tieliikennelain (267/1981) 92 m §:n muuttamisesta (lakiehdotus 60) ja liikennevalvontaa vaikeuttavien laitteiden kieltämisestä annetun lain (546/1998) 7 ja 8 §:n muuttamisesta (lakiehdotus 62) saadaan esitellä oikeusministeriöstä. 

Vastaus pyydetään toimittamaan viimeistään tiistaina 5.10.2010.  

Lisätietoja asiasta antaa lainsäädäntöneuvos Janne Kanerva, puh. (09) 1606 7723; sähköposti janne.kanerva@om.fi. 

Ylijohtaja		Pekka Nurmi

Lainsäädäntöneuvos   	Janne Kanerva